CELEX: 32018R0521
Language: ro
Date: 2018-03-28 00:00:00
Title: Regulamentul de punere în aplicare (UE) 2018/521 al Comisiei din 28 martie 2018 de modificare a Regulamentului (CE) nr. 1296/2008 privind stabilirea normelor de aplicare a contingentelor tarifare la importul de porumb și de sorg în Spania și, respectiv, de porumb în Portugalia

3.4.2018   
            
            
               RO
            
            
               Jurnalul Oficial al Uniunii Europene
            
            
               L 87/12
            
         REGULAMENTUL DE PUNERE ÎN APLICARE (UE) 2018/521 AL COMISIEI
   din 28 martie 2018
   de modificare a Regulamentului (CE) nr. 1296/2008 privind stabilirea normelor de aplicare a contingentelor tarifare la importul de porumb și de sorg în Spania și, respectiv, de porumb în Portugalia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 litera (c),
   întrucât:
   
               (1)
            
            
               Regulamentul (CE) nr. 1296/2008 al Comisiei (2) stabilește normele de aplicare a contingentelor tarifare la importul de porumb și de sorg în Spania și, respectiv, de porumb în Portugalia.
            
         
               (2)
            
            
               În conformitate cu articolul 6 din Regulamentul (CE) nr. 1296/2008, se poate aplica o reducere forfetară a taxei la import stabilite în conformitate cu Regulamentul (UE) nr. 642/2010 al Comisiei (3). Regulamentul delegat (UE) 2018/94 al Comisiei (4) a stabilit o astfel de reducere a taxei la import pentru sorgul importat în Spania din țări terțe. Respectiva reducere se aplică în ceea ce privește soldul disponibil al cantităților de sorg care urmează să fie importate în Spania în cadrul contingentului tarifar deschis la 1 ianuarie 2017.
            
         
               (3)
            
            
               Pentru a beneficia de respectiva reducere forfetară, cantitățile în cauză fac obiectul unor norme specifice. Mai exact, articolul 12 alineatul (1) litera (a) din Regulamentul (CE) nr. 1296/2008 prevede că, în cazul în care Comisia a adoptat o reducere forfetară, durata de valabilitate a certificatelor trebuie să corespundă cu cea prevăzută la articolul 6 din Regulamentul (CE) nr. 1342/2003 al Comisiei (5). Totuși, litera relevantă a acestei din urmă dispoziții a fost eliminată prin Regulamentul delegat (UE) 2016/1237 al Comisiei (6), care, împreună cu Regulamentul de punere în aplicare (UE) 2016/1239 al Comisiei (7), prevede norme pentru aplicarea sistemului de licențe de import și de export pentru produsele agricole prevăzute în Regulamentul (UE) nr. 1308/2013. Așadar, este oportună reintroducerea unei reglementări referitoare la durata de valabilitate a certificatelor în scopul Regulamentului (CE) nr. 1296/2008. Din motive de claritate, reglementarea respectivă ar trebui încorporată direct în Regulamentul (CE) nr. 1296/2008.
            
         
               (4)
            
            
               Prin urmare, Regulamentul (CE) nr. 1296/2008 ar trebui modificat în consecință.
            
         
               (5)
            
            
               Din motive de securitate juridică, ar trebui să se precizeze că reglementarea referitoare la durata de valabilitate se aplică tuturor certificatelor eliberate în temeiul Regulamentului delegat (UE) 2018/94. Așadar, prezentul regulament ar trebui să se aplice retroactiv, de la data intrării în vigoare a Regulamentului delegat (UE) 2018/94.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   La articolul 12 din Regulamentul (CE) nr. 1296/2008, alineatul (1) se înlocuiește cu următorul text:
   
      „(1)   Perioada de valabilitate a certificatelor este:
      
                  (a)
               
               
                  perioada dintre ziua eliberării și sfârșitul celei de a doua luni de după luna cu ziua eliberării, în cazul în care Comisia a adoptat o reducere forfetară;
               
            
                  (b)
               
               
                  perioada prevăzută de regulamentul de deschidere a procedurii de licitație pentru acordarea reducerii, pentru certificatele eliberate în cadrul unei proceduri de licitație pentru acordarea reducerii taxei.”
               
            
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 26 ianuarie 2018.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 martie 2018.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 1296/2008 al Comisiei din 18 decembrie 2008 privind stabilirea normelor de aplicare a contingentelor tarifare la importul de porumb și de sorg în Spania și, respectiv, de porumb în Portugalia (JO L 340, 19.12.2008, p. 57).
   
      (3)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).
   
      (4)  Regulamentul delegat (UE) 2018/94 al Comisiei din 16 noiembrie 2017 de stabilire a unei reduceri forfetare a taxei la import pentru sorgul importat în Spania din țările terțe (JO L 17, 23.1.2018, p. 7).
   
      (5)  Regulamentul (CE) nr. 1342/2003 al Comisiei din 28 iulie 2003 de stabilire a normelor speciale de aplicare a regimului licențelor de import și de export în sectorul cerealelor și al orezului (JO L 189, 29.7.2003, p. 12).
   
      (6)  Regulamentul delegat (UE) 2016/1237 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele de aplicare a sistemului de licențe de import și export și de completare a Regulamentului (UE) nr. 1306/2013 al Parlamentului European și al Consiliului în ceea ce privește normele referitoare la eliberarea și reținerea garanțiilor constituite pentru astfel de licențe, precum și de modificare a Regulamentelor (CE) nr. 2535/2001, (CE) nr. 1342/2003, (CE) nr. 2336/2003, (CE) nr. 951/2006, (CE) nr. 341/2007 și (CE) nr. 382/2008 ale Comisiei și de abrogare a Regulamentelor (CE) nr. 2390/98, (CE) nr. 1345/2005, (CE) nr. 376/2008 și (CE) nr. 507/2008 ale Comisiei (JO L 206, 30.7.2016, p. 1).
   
      (7)  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44).